ଭୋପାଳଃ ଟ୍ରେନରେ ମହିଳାଙ୍କୁ ଅସଦାଚରଣ କରି ଫସିଲେ ଦୁଇ କଂଗ୍ରେସ ବିଧାୟକ | ମଧ୍ୟପ୍ରଦେଶର ସତନା ଜିଲ୍ଲାର କଂଗ୍ରେସ ବିଧାୟକ ସିଦ୍ଧାର୍ଥ କୁଶୱା ଏବଂ କୋଟମା ବିଧାୟକ ସୁନୀଲ ସରାଫ ଟ୍ରେନରେ ଯାଉଥିବା ଜଣେ ମହିଳାଙ୍କୁ ଅସଦାଚରଣ କରିଥିବା ଅଭିଯୋଗ ହୋଇଛି। ମହିଳାଙ୍କ ଅଭିଯୋଗ ମୁତାବକ ରେୱାଞ୍ଚଲ ଏକ୍ସପ୍ରେସରେ ଯାତ୍ରା କରୁଥିବାବେଳେ ମହିଳା ଅଭିଯୋଗ କରିଛନ୍ତି ଯେ ଦୁଇଜଣ ବିଧାୟକ ମଦ୍ୟପାନ କରି ତାଙ୍କ ସହ ଅସଦାଚରଣ କରିଥିଲେ ।
ଏହାପରେ ମହିଳାଙ୍କ ବୟାନ ରେକର୍ଡ କରି ଆଇପିସି ଧାରା ୩୫୪ (ଯୋୖନ ଉତ୍ପୀଡ଼ନ) ଅଧୀନରେ ଦୁଇ ବିଧାୟକଙ୍କ ବିରୋଧରେ ଏଫ୍ଆଇଆର୍ ଦାଖଲ କରାଯାଇଛି । ମହିଳାଙ୍କ ସ୍ୱାମୀ କହିଛନ୍ତି ଯେ ଅଭିଯୁକ୍ତମାନେ କଂଗ୍ରେସ ବିଧାୟକ କି ନାହିଁ ଆମେ ଜାଣି ନାହୁଁ, କିନ୍ତୁ ପୁଲିସକୁ ଧନ୍ୟବାଦ ଜଣାଉଛି ଯେଉଁମାନେ ତୁରନ୍ତ ପଦକ୍ଷେପ ନେଇ ମୋ ପତ୍ନୀଙ୍କୁ ସାହାଯ୍ୟ କଲେ । " ଏନେଇ କଂଗ୍ରେସ ବିଧାୟକ ସିଦ୍ଧାର୍ଥ କୁଶୱା କହିଛନ୍ତି ଯେ ଅଭିଯୋଗ ଭିତ୍ତିହୀନ।
